cyanic-selkie/wikianc huggingface dataset:
Αστέριος Μεδιολάνων
Ο Αστέριος (ιταλικά : Asterio) (... - 4 Ιουλίου 640) ήταν αρχιεπίσκοπος Μεδιολάνων και εκ των γεγονότων επίσκοπος Γένοβας από το 630 έως το 640.
Βιογραφία
Λίγα είναι γνωστά για τη ζωή του πριν από την εκλογή του στην επισκοπική έδρα. Καταγόταν από μια από τις αριστοκρατικές οικογένειες που είχαν καταφύγει σχεδόν ογδόντα χρόνια νωρίτερα στην αρχιεπισκοπική αυλή του Μιλάνου στη Γένοβα. Πριν την εκλογή του ήταν ήδη μέλος του κλήρου του Μιλάνου.
Σε ένα απόσπασμα από το Historia ecclesiastica gentis Anglorum του Βέδα του Σεβάσμιου σχετικά με τη ζωή του Αγίου Όσβαλντ της Νορθούμπρια, αναφέρεται πώς ο Αστέριος είχε χειροτονήσει τον επίσκοπο Μπιρίνο του Ντόρτσεστερ, που θεωρούνταν ευαγγελιστής των Σαξόνων, με εντολή του Πάπα Ονόριου Α'.
Στη Γένοβα πέθανε στις 4 Ιουλίου 640. Τάφηκε στην εκκλησία του Αγίου Σύρου, που πιθανότατα ιδρύθηκε από τη Μιλανέζικη κοινότητα της πόλης.
Βιβλιογραφία
Κατηγορία:Επίσκοποι και Αρχιεπίσκοποι Μιλάνου Κατηγορία:Επίσκοποι και Αρχιεπίσκοποι Γένοβας Κατηγορία:Επίσκοποι του 7ου αιώνα
Πώλος ο Αιγινήτης
Ο Πώλος ο Αιγινήτης (4ος αιώνας π.Χ.) ήταν διάσημος ηθοποιός τραγωδιών της αρχαιότητας με καταγωγή από την Αίγινα. Ήταν γιος του Αθηναίου πολιτικού Χαρικλή, και μαθήτευσε υπό τον Αρχία τον Θούριο. Σύμφωνα με τον Πλούταρχο, ο Πώλος πέθανε στην ηλικία των 70 ετών, και λίγο πριν τον θάνατο του έλαβε μέρος ως ηθοποιός σε 8 τραγωδίες σε διάστημα 4 ημερών. Αναφορά στον ηθοποιό γίνεται και από τον Ρωμαίο συγγραφέα Αύλο Γέλλιο, όπου περιγράφει πως κατά την παράσταση της Ηλέκτρας στην σκηνή όπου θρηνείται ο Ορέστης με την τεφροδόχο της στάχτης του, ο Πώλος πρωταγωνίστησε κρατώντας την τεφροδόχο με τις στάχτες του γιου του.
Σαιν-Φερεόλ
Το Σαιν-Φερεόλ (γαλλικά: Saint-Ferréol) είναι γαλλική κοινότητα στο νομό της Άνω Σαβοΐας, στη διοικητική περιοχή της Ωβέρνης-Ρον-Αλπ.
Οι κάτοικοί του είναι γνωστοί ως Σαιν-Φερεολαίν ή Φερεολαίν (γαλλικά: Saint-Ferréolains ή Ferréolains).
Παραπομπές
Κατηγορία:Κοινότητες της Άνω Σαβοΐας
Σαιν-Ζερμαίν-συρ-Ρον
Το Σαιν-Ζερμαίν-συρ-Ρον (γαλλικά: Saint-Germain-sur-Rhône) είναι γαλλική κοινότητα στο νομό της Άνω Σαβοΐας, στη διοικητική περιοχή της Ωβέρνης-Ρον-Αλπ.
Οι κάτοικοί του είναι γνωστοί ως Σαιν-Ζερμινουά (γαλλικά: Saint-Germinois).
Παραπομπές
Κατηγορία:Κοινότητες της Άνω Σαβοΐας
Εσθονική απογραφή του 2011
Ο συνολικός πληθυσμός που καταγράφηκε στην απογραφή ανέρχεται στα 1,294,455 άτομα.
Εξωτερικοί σύνδεσμοι
Κατηγορία:Απογραφή Κατηγορία:Εσθονία
Κατάλογος αστέρων του Ωρολογίου
! Ονομασία ! Μπάγιερ ! Μεταβλητός αστέρας ! Ντρέιπερ ! HIPPARCOS ! Ορθή αναφορά ! Απόκλιση ! data-sort-type="number" | Φαινόμενο μέγεθος ! Απόλυτο μέγεθος ! Απόσταση έτη φωτός ! Φασματικός τύπος
Πηγές
Ω *
Σαιν-Ζερβαί-λε-Μπαιν
Το Σαιν-Ζερβαί-λε-Μπαιν (γαλλικά: Saint-Gervais-les-Bains) είναι γαλλική κοινότητα στο νομό της Άνω Σαβοΐας, στη διοικητική περιοχή της Ωβέρνης-Ρον-Αλπ.
Οι κάτοικοί του είναι γνωστοί ως Σαιν-Ζερβολαίν (γαλλικά: Saint-Gervolains).
Παραπομπές
Κατηγορία:Κοινότητες της Άνω Σαβοΐας
Μπέρτα (κόρη του Καρλομάγνου)
Η Μπέρτα (περί το 780 - μετά τις 11 Μαρτίου 824) μέλος της Δυναστείας των Καρολιδών ήταν το έβδομο παιδί και η τρίτη κόρη του αυτοκράτορα Καρλομάγνου με την τρίτη σύζυγο του Χίλντεγκαρντ του Φίντσγκαου. Η Μπέρτα μαζί με όλα τα αδέλφια της μεγάλωσαν και εκπαιδεύτηκαν στην αυτοκρατορική αυλή του πατέρα τους. Ο Όφα της Μερκίας ζήτησε από τον Καρλομάγνο να παντρευτεί ο γιος του Έγκφριθ της Μερκίας την Μπέρτα, η προσφορά εξόργισε τον Καρλομάγνο, διέκοψε τις διπλωματικές σχέσεις με την Μερκία και τους απέκλεισε από όλα τα λιμάνια της αυτοκρατορίας (790). Η Μπέρτα όπως και οι υπόλοιπες αδελφές της παρέμειναν ανύπαντρες, οι φήμες λένε ότι ο Καρλομάγνος δεν ήθελε να παντρέψει τις κόρες του επειδή φοβόταν τις πολιτικές αντιπαλότητες των συζύγων τους.
Η Μπέρτα είχε μακρόχρονες σχέσεις με έναν αυλικό τον Άνγκιλμπερτ, μαζί του έκανε τρία παιδιά. Την περίοδο 794-795 ο Άνγκιλμπερτ παρουσίασε σαν αυλικός ένα ποίημα με το οποίο υμνούσε την Μπέρτα για την ομορφιά και τα χαρίσματα της, η Μπέρτα είχε ποιητικές αρετές και αυτό δημιούργησε ανησυχίες στον Άνγκιλμπερτ για την κριτική της. Ο ένας από τους γιους της ήταν ο ιστορικός Νίταρντ ηγούμενος του Σαιντ-Ρίκιερ, η κόρη της επίσης Μπέρτα παντρεύτηκε τον Χέλγκαρντ Β΄ κόμη του Ποντιέ. Μετά τις ερωτικές του σχέσεις με την Μπέρτα ο Άνγκιλμπερτ αποσύρθηκε σε μοναστήρι, σύμφωνα με την βιογραφία του γιου του Νίταρντ έγινε ηγούμενος του Σαιντ-Ρίκιερ. Ο Άνγκιλμπερτ παρέμεινε ένας από τους σημαντικότερους σύμβουλους του Καρλομάγνου, τα παιδιά του εκπαιδεύτηκαν στην αυλή του, ο Νίταρντ έγινε σημαντικός στρατιωτικός, πολιτικός και σύμβουλος του Καρόλου του Φαλακρού. Όταν πέθανε ο Καρλομάγνος ο γιος και διάδοχος του Λουδοβίκος ο Ευσεβής έστειλε όλες τις αδελφές του σε μοναστήρια που είχαν πάρει κληρονομιά από τον πατέρα τους.
Πηγές
Κατηγορία:Δυναστεία των Καρολιδών
Συμμετοχή της Φινλανδίας στους Θερινούς Ολυμπιακούς Αγώνες 2020
Η Φινλανδία θα συμμετέχει στους Θερινούς Ολυμπιακούς Αγώνες 2020 στο Τόκιο. Ήταν προγραμματισμένοι να διοργανωθούν από τις 24 Ιουλίου μέχρι τις 9 Αυγούστου 2020, αλλά λόγω ανησυχιών για την πανδημία του κορονοϊού 2019–20 αναβλήθηκαν για το έτος 2021,από τις 23 Ιουλίου έως τις 8 Αυγούστου.
Παραπομπές
Φινλανδία Θερινοί Ολυμπιακοί Αγώνες 2020
Ακρολίμνη Πέλλας
Η Ακρολίμνη (πρώην Γκόλο Σέλο και Γυμνά ) είναι χωριό του δήμου Πέλλας, στον ομώνυμο νομό της περιφέρειας Κεντρικής Μακεδονίας, στο βόρειο τμήμα της Ελλάδας. Είναι κτισμένη σε υψόμετρο 10 μέτρων και με βάση την απογραφή του 2021, ο πληθυσμός της ανέρχεται σε 940 κατοίκους.
Γενικά και ιστορικά στοιχεία
Σύμφωνα με βουλγαρική στατιστική που δημοσιεύθηκε το 1905, στην Ακρολίμνη (γνωστή τότε ως Γκόλο Σέλο) κατοικούσαν 400 «Βούλγαροι γραικομάνοι». Την περίοδο του Μακεδονικού Αγώνα, κοντά στον οικισμό βρισκόταν το αρχηγείο των Βουλγάρων κομιτατζήδων που δρούσαν στον βάλτο των Γιαννιτσών, εναντίον των οποίων κινήθηκε στα μέσα του 1905 τμήμα μακεδονομάχων υπό τον Κωνσταντίνο Μπουκουβάλα, προξενώντας τους, κατά τις ελληνικές πηγές, σημαντικές απώλειες.
Κατά τα τελευταία χρόνια της Τουρκοκρατίας, ο οικισμός αποτελούσε τσιφλίκι και βρισκόταν υπό τον έλεγχο Αλβανών μουσουλμάνων μπέηδων, οι οποίοι συνέχισαν να ασκούν πιέσεις στους κατοίκους του και για μικρό χρονικό διάστημα μετά το 1912, έτος κατά το οποίο το - τότε - Γκόλο Σέλο εντάχθηκε στο ελληνικό κράτος ως αποτέλεσμα των Βαλκανικών Πολέμων. Σύμφωνα με μια εκτίμηση, το 1913 κατοικείτο από περίπου 60 οικογένειες, εκ των οποίων οι 25 ήταν σλαβόφωνοι Έλληνες και οι υπόλοιποι αθίγγανοι (με τους δεύτερους να μένουν εποχικά στον οικισμό). Ως ιδιοκτήτες του τσιφλικιού αναφέρονταν οι Γ. Γιαμαλής και αδελφοί Μαρκομπίτση από τη Νάουσα, καθώς και ο μουσουλμάνος Ασήμ μπέης από τα Γιαννιτσά. Μετά τη συμφωνία ανταλλαγής πληθυσμών μεταξύ Ελλάδας και Τουρκίας του 1923, εγκαταστάθηκαν στον οικισμό Πόντιοι πρόσφυγες από την περιοχή της Σεβάστειας, ενώ μετά το τέλος της Κατοχής και του Εμφυλίου ακολούθησε και η εγκατάσταση μερικών βλαχόφωνων οικογενειών από το Κιλκίς και την Ήπειρο. Σύμφωνα με μια εκτίμηση, στη σύγχρονη εποχή, ο πληθυσμός της Ακρολίμνης αποτελείται από 50-60 οικογένειες Μακεδόνων, ελαφρώς λιγότερες οικογένειες Ποντίων και περίπου 20 οικογένειες Βλάχων. Μέχρι και τη δεκαετία του 1950, οι γάμοι μεταξύ ατόμων από διαφορετικές πληθυσμιακές ομάδες ήταν εξαιρετικά σπάνιοι. Στην Ακρολίμνη γεννήθηκε ο Χρήστος Σταυρίδης, δάσκαλος επί σειρά ετών στην ευρύτερη περιοχή των Γιαννιτσών και μακεδονομάχος.
Μετά την ένταξή του στο ελληνικό κράτος, το χωριό ορίστηκε το 1918 έδρα κοινότητας. Το 1926 μετονομάστηκε σε Γυμνά, ενώ το 1966 έλαβε τη σημερινή του ονομασία. Μέχρι το 1997 υπαγόταν στην επαρχία Γιαννιτσών. Ακολούθησε η ένταξη στον καποδιστριακό δήμο Κρύας Βρύσης, ενώ από το 2011 ανήκει στον καλλικρατικό δήμο Πέλλας.
Παραπομπές
Κατηγορία:Χωριά του νομού Πέλλας Κατηγορία:Δήμος Πέλλας
Σαιν-Ζενγκόλφ (Άνω Σαβοΐα)
Το Σαιν-Ζενγκόλφ (γαλλικά: Saint-Gingolph. αρπιτανικά σαβοϊκά: San Zhingueû) είναι γαλλική κοινότητα στο νομό της Άνω Σαβοΐας, στη διοικητική περιοχή της Ωβέρνης-Ρον-Αλπ.
Οι κάτοικοί του είναι γνωστοί ως Ζενγκολαί (γαλλικά: Gingolais).
Τιμ Ράιαν
Πριν από την εκλογή του στο Κογκρέσο, υπηρέτησε ως Μέλος της πολιτειακής Γερουσίας του Οχάιο για την 32η περιφέρεια, από τον Ιανουάριο του 2002 έως τον Δεκέμβριο του 2002.
Εξελέγη πρώτη φορά στο Κογκρέσο των Ηνωμένων Πολιτειών, στις εκλογές του 2002, για την 17η περιφέρεια του Οχάιο, με ποσοστό 51,0% έναντι 34,0% της τότε Ρεπουμπλικανής ανθυποψήφιάς του. Επανεξελέγη στην 17η περιφέρεια, τέσσερεις ακόμα φορές (2004, 2006, 2008, 2010). Ύστερα από την ανακατανομή των εδρών το 2012, η περιφέρειά του, μεταφέρθηκε στην 13η περιφέρεια, και έτσι στις εκλογές του 2012, εξελέγη με ποσοστό 72,0% έναντι 28,0% της τότε Ρεπουμπλικανής ανθυποψήφιάς του. Έχει επανεκλεγεί το 2012, το 2014, το 2016, το 2018 και το 2020. Το 2020, επανεκλέχθηκε με ποσοστό 53,0% έναντι 45,0% της Ρεπουμπλικανής ανθυποψήφιάς του. Η περιφέρεια του Ράιαν, περιλαμβάνει μια μεγάλη περιοχή στο βορειοανατολικό τμήμα του Οχάιο, περιλαμβάνοντας και τις πόλεις του Άκρον και του Γιάνγκσταουν.
Ο Ράιαν, ήταν υποψήφιος για το προεδρικό χρίσμα του Δημοκρατικού Κόμματος, για τις προεδρικές εκλογές του 2020.
Τον Απρίλιο του 2021, ο Ράιαν, ανακοίνωσε ότι θα είναι υποψήφιος για την κενή έδρα της Γερουσίας των Ηνωμένων Πολιτειών στο Οχάιο, που θα προκύψει από την συνταξιοδότηση και απόσυρση του εν ενεργεία Ρεπουμπλικανού Γερουσιαστή Ρομπ Πόρτμαν, στις ενδιάμεσες εκλογές του 2022. Στις 3 Μαΐου 2022, κερδίσε τις προκριματικές εκλογές, και έτσι αναδείχθηκε ως ο υποψήφιος του Δημοκρατικού Κόμματος, για την θέση της Γερουσίας στο Οχάιο.
Προσωπική ζωή
Ο Ράιαν, είναι παντρεμένος από το 2013 με την Άντρια Ζετς, την δεύτερη σύζυγό του, με την οποία έχουν αποκτήσει έναν γιό. Η Άντρια, έχει δύο παιδιά από τον προηγούμενο γάμο της. Ο Ράιαν, διαμένει στο Ουόρεν του Οχάιο.
Εξωτερικοί σύνδεσμοι
Κατηγορία:Μέλη της Βουλής των Αντιπροσώπων (ΗΠΑ) Κατηγορία:Οχάιο Κατηγορία:Πολιτικοί του Δημοκρατικού Κόμματος (ΗΠΑ) Κατηγορία:Αμερικανοί πολιτικοί Κατηγορία:Αμερικανοί δικηγόροι __ΕΥΡΕΤΗΡΙΟ__
Μάχη του Ναρουνγκόμπε
Η Μάχη του Ναρουνγκόμπε (αγγλικά: Battle of Narungombe), διεξήχθη κατά τη διάρκεια της Εκστρατείας Ανατολικής Αφρικής του Α΄ Παγκοσμίου Πολέμου.
Η τιμητική ονοματοδοσία της μάχης (battle honour) του "Ναρουνγκόμπε" ("Narungombe"), είχε απονεμηθεί στους Αφρικανούς Τυφεκιοφόρους του Βασιλιά (King's African Rifles) του Συντάγματος της Χρυσής Ακτής και στα 7ο και 8ο Πεδινά Συντάγματα (Νότιας Αφρικής).
Περιγραφή
Οι 3οι Αφρικανοί Τυφεκιοφόροι του Βασιλιά (KAR), επιτέθηκαν στις θέσεις του Λοχαγού von Liebermam, τις οποίες υπερασπίζονταν 8 λόχοι Schutztruppe με δυο πεδινά πυροβόλα και 48 οπλοπολυβόλα Maxim. Αρχικά, η επίθεση είχε άσχημη πορεία, με τη δεξιά πλευρά των Αφρικανών Τυφεκιοφόρων του Βασιλιά (KAR) να βουλιάζουν σε ένα βάλτο και ένεκα τούτου, να καθίστανται εύκολα θύματα των Γερμανικών πολυβόλων. Έως την μεσημβρίαν, είχαν σκοτωθεί οι περισσότεροι Αξιωματικοί των KAR, με αποτέλεσμα, στις περισσότερες διμοιρίες και λόχους, απλοί στρατιώτες να αναλάβουν χρέη αξιωματικού. Οι Γερμανοί επιτέθηκαν εφ' όπλου λόγχη, αλλά οι KAR κράτησαν τις θέσεις των και αντεπιτέθηκαν. Με τη δύση του ηλίου, οι Γερμανοί επιτέθηκαν επανειλημμένως αλλά και πάλι αντιστάθηκαν οι KAR, μάλιστα κατόρθωσαν να αποσπάσουν από τους Γερμανούς και ένα οπλοπολυβόλο. Κατά τη νύχτα, οι άνδρες του Λοχαγού von Liebermam, βοηθούμενοι από το σκότος, εξαφανίστηκαν στην ύπαιθρο.
Από την πλευρά της Αντάντ, ανάμεσα στους πεσόντες αυτής της μάχης, ήταν και ο Υπολοχαγός H.E. Eglon, Ευρωπαίος κτηματίας από τη Χρυσή Ακτή (σημερινή Γκάνα).
Σημειώσεις
<references responsive="0" group="Σημ." />
Βιβλιογραφικές πηγές
Ναρουνγκομπε
Κεντάχ
Το Κεντάχ είναι κρατίδιο της Μαλαισίας και βρίσκεται στο βορειοδυτικό τμήμα της ηπειρωτικής Μαλαισίας. Το κρατίδιο καλύπτει έκταση 9.500 τετραγωνικών χιλιομέτρων και αποτελείται από την ηπειρωτική χώρα και τα νησιά Λανγκάουι. Σύμφωνα με την απογραφή του 2020, ο πληθυσμός του Κεντάχ είναι 2.131.400 κάτοικοι. Η ηπειρωτική χώρα έχει ένα σχετικά επίπεδο έδαφος, το οποίο χρησιμοποιείται για την καλλιέργεια ρυζιού, ενώ το Λανγκάουι είναι ένα αρχιπέλαγος, τα περισσότερα νησιά του οποίου είναι ακατοίκητα. Βόρεια, το Κεντάχ συνορεύει με το κρατίδιο Περλίς και την Ταϊλάνδη, ενώ νότια συνορεύει με το κρατίδιο Περάκ και νοτιοδυτικά με το κρατίδιο Πενάνγκ. Η πρωτεύουσα του κρατιδίου είναι η Αλόρ Σετάρ και η βασιλική έδρα βρίσκεται στο Άνακ Μπούκιτ. Άλλες μεγάλες πόλεις περιλαμβάνουν το Σουνγκάι Πετάνι και την Κούλιμ στην ηπειρωτική χώρα και το Κουά στο Λανγκάουι.
Πρώιμη Ιστορία
Αρχαιολογικά ευρήματα που βρέθηκαν στην κοιλάδα Bujang (μαλαισιανά: Lembah Bujang) αποκαλύπτουν ότι ένα ινδουιστικό-βουδιστικό βασίλειο κυβερνούσε το αρχαίο Κεντάχ πιθανότατα ήδη από το 110 μ.Χ.. Η ανακάλυψη ναών, λιμενοβραχίονα, χυτοσίδηρων και μνημείων από τούβλα που χρονολογούνται από το 110 μ.Χ. δείχνουν ότι από τότε υπήρχε θαλάσσια εμπορική διασύνδεση με τα βασίλεια Ταμίλ της νότιας Ινδίας. Οι ανακαλύψεις στην κοιλάδα Bujang έκαναν επίσης το αρχαίο Κεντάχ τον παλαιότερο πολιτισμό της Νοτιοανατολικής Ασίας.
Το αρχαίο Κεντάχ αναφέρθηκε για πρώτη φορά σε ένα ποίημα ταμίλ Paṭṭiṉappālai που γράφτηκε στα τέλη του 2ου αι. μ.Χ. Περιγράφει αγαθά από το Καντάραμ «που ήταν συσσωρευμένα στους μεγάλους δρόμους» της πρωτεύουσας της δυναστείας Τσόλα. Εκτός από το Καντάραμ, το Κεντάχ ήταν γνωστό με διαφορετικά ονόματα σε διαφορετικούς χρόνους στην ινδική λογοτεχνία, ως Kataha-Nagara (στο δράμα Kaumudi Mahotsava), ως Anda-Kataha (στην Agni Purana), Kataha-Dvipa (στο Samarāiccakahā) και ως Kataha (στο Kathasaritsagara). Στη μεσανατολική λογοτεχνία, το αρχαίο Κεντάχ αναφέρεται ως Qilah από τον Ibn Khordadbeh στο Kitab al Masalik w'al Mamālik, ως Kalah-Bar από τον Soleiman Siraf & Abu Zaid al Hassan στο Silsilat-al-Tawarikh (ταξίδια στην Ασία) και Kalah από τον Abu-Dulaf Misa'r Ibn Muhalhil στην Al-Risalah al-diniyah. Ο διάσημος βουδιστής μοναχός, Γι Τζινγκ, της δυναστείας Τανγκ, που επισκέφτηκε το Μαλαϊκό Αρχιπέλαγος μεταξύ 688-695 μ.Χ., αναφέρθηκε επίσης σε ένα βασίλειο γνωστό ως Ka-Cha στο βόρειο τμήμα της χερσονήσου της Μαλαισίας, το οποίο σύμφωνα με αυτόν ήταν 30 ημέρες από το Bogha (Παλεμπάνγκ) την πρωτεύουσα της Sribogha (Σριβιτζάγια).
Τον 7ο και τον 8ο αιώνα, το Κεντάχ βρισκόταν κάτω από τον χαλαρό έλεγχο της Σριβιτζάγια. Ινδικές και αραβικές πηγές θεωρούν το Κεντάχ έναν από τους δύο σημαντικούς τόπους κατά τη διάρκεια της περιόδου Σριβιτζάγια, καλώντας συχνά τον βασιλιά των στενών «τον άρχοντα της Σριβιτζάγια και του Kataha». Το 1025 μ.Χ., ο Rajendra Chola, ο βασιλιάς των Τσόλα από το Coromandel της Νότιας Ινδίας, εισέβαλε στη Σριβιτζάγια και κατέλαβε το Κεντάχ για κάποιο χρονικό διάστημα. Στα τέλη του 11ου αιώνα μια δεύτερη εισβολή από τον Virarajendra Chola της δυναστείας Τσόλα οδήγησε στην κατάληψη του Κεντάχ. Κατά τη διάρκεια της βασιλείας του Kulothunga Chola I εδραιώθηκε η επικυριαρχία των Τσόλα στην επαρχία Κεντάχ της Σριβιτζάγια στα τέλη του 11ου αιώνα.
Σουλτανάτο του Κεντάχ
Αργότερα κατακτήθηκε από το Σιάμ, έως ότου κατακτήθηκε από το μαλαισιανό σουλτανάτο της Μαλάκκα τον 15ο αιώνα. Τον 17ο αιώνα, το Κεντάχ δέχτηκε επίθεση από τους Πορτογάλους μετά την κατάκτηση της Μαλάκκα και από το Άτσεχ. Με την ελπίδα ότι η Μεγάλη Βρετανία θα προστατεύσει ό, τι απέμεινε από το Κεντάχ από το Σιάμ, ο σουλτάνος παρέδωσε το Πενάνγκ και στη συνέχεια την επαρχία Wellesley στους Βρετανούς στα τέλη του 18ου αιώνα. Οι Σιαμέζοι παρόλα αυτά εισέβαλαν στο Κεντάχ το 1821, και το κατέκτησαν και παρέμεινε κάτω από τον έλεγχο του Σιάμ με το όνομα Syburi. Το 1896, το Κεντάχ μαζί με το Περλίς και το Σέτουλ ενώθηκαν με την επαρχία Monthon Syburi του Σιάμ, η οποία ένωση διήρκεσε μέχρι να μεταφερθεί στους Βρετανούς με την αγγλοσιαμέζικη συνθήκη του 1909.
Ενσωμάτωση στη Μαλάγια
Κατά τον Β΄ Παγκόσμιο Πόλεμο, το Κεντάχ (μαζί με το Κελάνταν) ήταν οι πρώτες περιοχές της Μαλάγια στις οποίες εισέβαλε η Ιαπωνία. Οι Ιάπωνες επέστρεψαν το Κεντάχ στους Ταϊλανδούς συμμάχους τους οι οποίοι το μετονόμασαν σε Syburi, αλλά επέστρεψε στην βρετανική κυριαρχία μετά το τέλος του πολέμου. Το Κεντάχ ενώθηκε διστακτικά το 1948 με την ομοσπονδία της Μαλάγια.
Από το 1958, ο κληρονομικός σουλτάνος του Κεντάχ ήταν ο Tuanku Abdul Halim Mu'adzam Shah. Το σουλτανάτο του Κεντάχ ξεκίνησε όταν ο 9ος μαχαραγιάς του Κεντάχ Derbar Raja ή Phra Ong Mahawangsa προσηλυτίστηκε στο Ισλάμ και άλλαξε το όνομά του σε σουλτάνος Mudzafar Shah I. Από τότε υπάρχουν 27 σουλτάνοι που κυβέρνησαν το Κεντάχ.
Εξωτερικοί σύνδεσμοι
Κατηγορία:Γεωγραφία της Μαλαισίας
Μάχη του Ρούμπο
Η Μάχη του Ρούμπο (αγγλικά: Battle of Rumbo), διεξήχθη κατά τη διάρκεια της Εκστρατείας Ανατολικής Αφρικής του Α΄ Παγκοσμίου Πολέμου.
Δείτε επίσης
• 2
Σημειώσεις
<references responsive="0" group="Σημ." /> <references group="Παρ. Σημ." />
Βιβλιογραφικές πηγές
Κατηγορία:1917 στην Αφρική Κατηγορία:Μάχες του Ηνωμένου Βασιλείου
Silent Hill: Play Novel
Το Silent Hill: Play Novel είναι μια προσαρμογή του αρχικού Silent Hill για το Game Boy Advance με τη μορφή οπτικού μυθιστορήματος που κυκλοφόρησε από την Konami αποκλειστικά στην Ιαπωνία.
Ιστορία
Το Silent Hill: Play Novel αποτελεί μια διαδραστική ιστορία, μέσα στην οποία ο παίκτης επιλέγει ανάμεσα σε δύο ή περισσότερες πιθανές επιλογές, οι οποίες μπορούν να επηρεάσουν την έκβασή της. Εκτός από την αφήγηση, το παιχνίδι διαθέτει κάποιους γρίφους και έχει μια σειρά από τέλη ανάλογα με τις επιλογές του χειριστή.
Το παιχνίδι προσφέρει δύο βασικά σενάρια: ένα το οποίο αφορά τον Harry Mason, τον πρωταγωνιστή του πρώτου παιχνιδιού της σειράς, και ένα για τη Cybil Bennett, το οποίο είναι διαθέσιμο μετά την ολοκλήρωση του πρώτου σεναρίου. Υπήρχαν επίσης τέσσερα πρόσθετα σενάρια διαθέσιμα για λήψη στην Ιαπωνία, τα οποία ακολουθούσαν ένα αγόρι με το όνομα Andy, το οποίο ήταν γείτονας του Harry και της Cheryl, ωστόσο, η Konami εδώ και αρκετά χρόνια έχει τερματίσει την υπηρεσία λήψης των σεναρίων αυτών.
Παραπομπές
Κατηγορία:Βιντεοπαιχνίδια του 2001 Κατηγορία:Βιντεοπαιχνίδια Silent Hill Κατηγορία:Βιντεοπαιχνίδια του Game Boy Advance Κατηγορία:Βιντεοπαιχνίδια ανεπτυγμένα στην Ιαπωνία
CafeOBJ
Η CafeOBJ είναι γλώσσα προγραμματισμού, η οποία είναι μέλος της ευρύτερης γλώσσας προγραμματισμού OBJ. Η γλώσσα περιέχει πολλά πρόσθετα χαρακτηριστικά σε σχέση με τη γλώσσα OBJ.
Η CafeOBJ είναι γλώσσα για τη συγγραφή τυπικών (π.χ. μαθηματικών) προδιαγραφών μοντέλου για ένα ευρύ φάσμα λογισμικού και συστημάτων και την επαλήθευση των ιδιοτήτων τους. Η CafeOBJ υλοποιείται με την εξισωτική λογική και μπορεί να χρησιμοποιηθεί ως ένα ισχυρό διαδραστικό σύστημα απόδειξης θεωρημάτων.
Άλλα μέλη της οικογένειας γλωσσών OBJ είναι οι Eqlog, FOOPS, Kumo, Maude και OBJ3.
Εξωτερικοί σύνδεσμοι
Κατηγορία:Γλώσσες προγραμματισμού
Εκσπερμάτιση
Η εκσπερμάτιση ή εκσπερμάτωση είναι η έκκριση του σπέρματος από την ανδρική αναπαραγωγική οδό, και συνήθως συνοδεύεται από οργασμό έπειτα από συνουσία ή αυνανισμό. Είναι το τελικό στάδιο και ο φυσικός στόχος της ανδρικής σεξουαλικής διέγερσης και αποτελεί βασικό συστατικό της φυσικής σύλληψης. Σε σπάνιες περιπτώσεις, η εκσπερμάτιση οφείλεται σε ασθένεια του προστάτη. Η εκσπερμάτιση μπορεί επίσης να εμφανιστεί αυθόρμητα κατά τη διάρκεια του ύπνου (ρεύση ή «ονείρωξη»).
Κατηγορία:Ανδρολογία Κατηγορία:Γονιμότητα Κατηγορία:Ουρολογία Κατηγορία:Πέος Κατηγορία:Σπέρμα Κατηγορία:Εκσπερμάτιση Κατηγορία:Ανδρική υγεία Κατηγορία:Αναπαραγωγικό σύστημα αρσενικών θηλαστικών
Μεθοτρεξάτη
Η μεθοτρεξάτη (MTX), είναι γνωστή και ως αμεθοπτερίνη και δεν θα πρέπει να συγχέεται με την αμινοπτερίνη.thumb|250px|Η χημική δομή της μεθοτρεξάτηςΗ μεθοτρεξάτη (ΜΤΧ) είναι παράγοντας χημειοθεραπείας και κατασταλτικό του ανοσοποιητικού συστήματος. Χρησιμοποιείται για τη θεραπεία του καρκίνου, των αυτοάνοσων παθήσεων, της έκτοπης εγκυμοσύνης και για ιατρικές αμβλώσεις. Οι τύποι καρκίνων έναντι των οποίων χρησιμοποιείται περιλαμβάνουν τους καρκίνο του μαστού, λευχαιμία, καρκίνο του πνεύμονα, λέμφωμα, τροφοβλαστική νόσο κύησης και οστεοσάρκωμα. Οι τύποι αυτοάνοσων ασθενειών που χρησιμοποιείται περιλαμβάνουν τις ψωρίαση, ρευματοειδή αρθρίτιδα και νόσο του Crohn. Μπορεί να χορηγηθεί από το στόμα ή με ένεση.
Συχνές ανεπιθύμητες ενέργειες περιλαμβάνουν ναυτία, αίσθημα κόπωσης, πυρετό, αυξημένο κίνδυνο μόλυνσης, χαμηλό αριθμό λευκών αιμοσφαιρίων και βλάβη του στοματικού βλεννογόνου. Άλλες ανεπιθύμητες ενέργειες μπορεί να περιλαμβάνουν ηπατική νόσο, πνευμονική νόσο, λέμφωμα και σοβαρά δερματικά εξανθήματα. Τα άτομα σε μακροχρόνια θεραπεία θα πρέπει να ελέγχονται τακτικά για ανεπιθύμητες ενέργειες. Δεν είναι ασφαλές κατά τη διάρκεια του θηλασμού. Σε άτομα με νεφρικά προβλήματα, ενδέχεται να χρειαστούν χαμηλότερες δόσεις. Δρα εμποδίζοντας τη χρήση φυλλικού οξέος από τον οργανισμό.
Η μεθοτρεξάτη παρασκευάστηκε το 1947, και αρχικά τέθηκε σε ιατρική χρήση για τη θεραπεία του καρκίνου, καθώς ήταν λιγότερο τοξική από τις τότε τρέχουσες θεραπείες. Το 1956 παρείχε τις πρώτες θεραπείες μεταστατικού καρκίνου. Είναι στον κατάλογο των βασικών φαρμάκων του Παγκόσμιου Οργανισμού Υγείας, ο οποίος περιλαμβάνει τα ασφαλέστερα και πιο αποτελεσματικά φάρμακα που χρειάζονται σε ένα σύστημα υγείας. Η μεθοτρεξάτη διατίθεται ως γενόσημο φάρμακο. Το χονδρικό κόστος από το 2014 στον αναπτυσσόμενο κόσμο κυμαίνεται μεταξύ 0,06 $ και 0,36 $ ημερησίως για τη μορφή που λαμβάνεται από το στόμα. Στις Ηνωμένες Πολιτείες, ένας τυπικός μήνας θεραπείας κοστίζει 25 έως 50 $. Το 2017, ήταν η 117η πιο συχνά συνταγογραφούμενη φαρμακευτική αγωγή στις Ηνωμένες Πολιτείες, με περισσότερες από έξι εκατομμύρια συνταγές.
Χημειοθεραπεία
Η μεθοτρεξάτη αναπτύχθηκε αρχικά και συνεχίζει να χρησιμοποιείται για χημειοθεραπεία, είτε μόνη της είτε σε συνδυασμό με άλλους παράγοντες. Είναι αποτελεσματικό για τη θεραπεία ορισμένων καρκίνων, όπως μαστού, κεφαλής και λαιμού, λευχαιμίας, λεμφώματος, πνεύμονα, οστεοσαρκωμάτος, ουροδόχου κύστης και τροφοβλαστικών νεοπλασμάτων.
Αυτοάνοσες διαταραχές
Χρησιμοποιείται ως θεραπεία τροποποίησης της νόσου για ορισμένες αυτοάνοσες ασθένειες, όπως οι ρευματοειδής αρθρίτιδα, νεανική δερματομυοσίτιδα, ψωρίαση, ψωριασική αρθρίτιδα, συστηματικός ερυθηματώδης λύκος, σαρκοείδωση, νόσος του Crohn, έκζεμα και πολλές μορφές αγγειίτιδας. Αν και αρχικά σχεδιάστηκε ως φάρμακο χημειοθεραπείας (σε υψηλές δόσεις), σε χαμηλές δόσεις, η μεθοτρεξάτη είναι ένα γενικά ασφαλές και καλά ανεκτό φάρμακο στη θεραπεία ορισμένων αυτοάνοσων ασθενειών. Λόγω της αποτελεσματικότητάς του, η μεθοτρεξάτη χαμηλής δόσης είναι θεραπεία πρώτης γραμμής για τη θεραπεία της ρευματοειδούς αρθρίτιδας. Οι εβδομαδιαίες δόσεις είναι ωφέλιμες για θεραπεία διάρκειας 12 έως 52 εβδομάδων, αν και τα ποσοστά διακοπής είναι υψηλά και φτάνουν το 16% λόγω των ανεπιθύμητων ενεργειών. Αν και η μεθοτρεξάτη για αυτοάνοσες ασθένειες λαμβάνεται σε χαμηλότερες δόσεις από ό,τι για τον καρκίνο, οι ανεπιθύμητες ενέργειες όπως η τριχόπτωση, η ναυτία, οι πονοκέφαλοι και η μελάγχρωση του δέρματος εξακολουθούν να είναι συχνές. Η χρήση χαμηλών δόσεων μεθοτρεξάτης μαζί με ΜΣΑΦ όπως η ασπιρίνη ή τα αναλγητικά, όπως η παρακεταμόλη, είναι σχετικά ασφαλής σε άτομα που υποβάλλονται σε θεραπεία για ρευματοειδή αρθρίτιδα, εάν γίνει επαρκής παρακολούθηση.
Δεν ανταποκρίνονται θετικά όλοι οι ασθενείς με ρευματοειδή αρθρίτιδα στη θεραπεία με μεθοτρεξάτη, αλλά πολλές μελέτες έδειξαν ότι η πλειοψηφία των ατόμων που έλαβαν μεθοτρεξάτη για έως και ένα έτος είχαν λιγότερο πόνο, ήταν πιο λειτουργικά, είχαν λιγότερες πρησμένες και ευαίσθητες αρθρώσεις και είχαν λιγότερη δραστηριότητα της νόσου συνολικά όπως ανέφεραν οι ίδιοι και οι γιατροί τους. Οι ακτίνες Χ έδειξαν επίσης ότι η πρόοδος της νόσου επιβραδύνθηκε ή σταμάτησε σε πολλούς ανθρώπους που έλαβαν μεθοτρεξάτη, με την πρόοδο να σταματά εντελώς στο περίπου 30% των ατόμων που λαμβάνουν το φάρμακο. Τα άτομα με ρευματοειδή αρθρίτιδα που έλαβαν μεθοτρεξάτη βρέθηκε να έχουν χαμηλότερο κίνδυνο καρδιαγγειακών επεισοδίων, όπως έμφραγμα του μυοκαρδίου (καρδιακές προσβολές) και εγκεφαλικά επεισόδια.
Η χρήση μεθοτρεξάτης σε συνδυασμό με αντι-TNF παράγοντες έχει αποδειχθεί αποτελεσματική για τη θεραπεία της ελκώδους κολίτιδας.
Η μεθοτρεξάτη έχει επίσης χρησιμοποιηθεί στη σκλήρυνση κατά πλάκας.
Μαραθώνιος της Λετονικής Βικιπαίδειας
μικρογραφία|Αφίσα για τον μαραθώνιο στη Ρίγα Ο Μαραθώνιος της Λετονικής Βικιπαίδειας (Latvijas Vikipēdijas maratons) ήταν έργο που εισήχθη στη κοινότητα της Λετονικής Βικιπαίδειας με διάφορους εταίρους του ιδιωτικού τομέα στην κοινή προσπάθεια με στόχο την επέκταση της Λετονικής Βικιπαίδειας για να ενεργοποιήσει τη χρηστικότητα της Λετονικής γλώσσας στη διαδικασία της μάθησης, της γνώσης και το ερευνητικό έργο. Ο μαραθώνιος άνοιξε στις 11 Μαρτίου 2015. Το έργο στοχεύει να επεκτείνει τη Λετονική Βικιπαίδεια στα 100 χιλιάδες άρθρα στην επέτειο των 100 χρόνων από την ανεξαρτησία της Λετονίας (18 Νοεμβρίου 2018).
Μεθοτρεξάτη
Αυτοάνοσες διαταραχές
Περιστασιακά χρησιμοποιείται και στον συστηματικό ερυθηματώδη λύκο, με ενδεικτικά στοιχεία που υποστηρίζουν αυτήν τη χρήση.
Μαραθώνιος της Λετονικής Βικιπαίδειας
Ο μαραθώνιος ήταν μια πρωτοβουλία της Norvik Banka, με συνεργάτες το Πανεπιστήμιο της Λετονίας, το Κρατικό Κέντρο Γλώσσας, τους συντάκτες της Λετονικής Βικιπαίδειας, το Radio 5 και την εταιρεία Tilde. Η ενημερωτική εκστρατεία υποστηρίχθηκε από την Delfi.lv και το καλύτερο βραβείο για τους συγγραφείς παρείχε η Samsung. Τον Μάρτιο του 2015 η Λετονική Βικιπαίδεια περιείχε περίπου 59 χιλιάδες άρθρα. Για σύγκριση, η Λιθουανική Βικιπαίδεια είχε περίπου 170 χιλιάδες άρθρα και η Εσθονική Βικιπαίδεια είχε 131 χιλιάδες άρθρα.
Μεθοτρεξάτη
Στην εγκυμοσύνη
Η μεθοτρεξάτη είναι μια αμβλωτική ουσία και χρησιμοποιείται συνήθως για τον τερματισμό της εγκυμοσύνης κατά τα πρώτα στάδια, γενικά σε συνδυασμό με μισοπροστόλη. Χρησιμοποιείται επίσης για τη θεραπεία έκτοπων κυήσεων, υπό την προϋπόθεση ότι η σάλπιγγα δεν έχει σπάσει. Η μεθοτρεξάτη με αραίωση και διόρθωση χρησιμοποιείται για τη θεραπεία της μύλης κύησης.
Μαραθώνιος της Λετονικής Βικιπαίδειας
Εκστρατεία
Κατά την περίοδο από τον Μάρτιο έως τον Αύγουστο του 2015 υπήρξε μια οργανωμένη εκστρατεία που καλούσε την ευρύτερη Λετονική κοινωνία να συμμετάσχει στην επέκταση της Βικιπαίδειας. Η εκστρατεία εξήγησε τη σημασία της Βικιπαίδειας και παρείχε πληροφορίες για την δημιουργία άρθρου στη Βικιπαίδεια. Η εκστρατεία του Μαραθωνίου προωθήθηκε σε κοινωνικά δίκτυα, καθώς και μέσω σωματικής διαφήμισης. Επίσης, διανεμήθηκαν και βίντεο στο YouTube που περιείχαν τα παρακάτω άτομα: τον αθλητή Αντρέις Ραστόργκουγιεβς, τον πρύτανη του Πανεπιστημίου της Λετονίας Μάρτσις Άουζινς, την συγγραφέα Ίνγκα Ζολούντε, τον εκπρόσωπο του draugiem.lv Γιάνις Παλκάβνιεκς, τον μουσικό Γιάνις Στίμπελις και τον Βικιπαιδιστή Έντγκαρς Λέτσις.
Μεθοτρεξάτη
Χορήγηση
Η μεθοτρεξάτη μπορεί να χορηγηθεί από το στόμα ή με ένεση (ενδομυϊκή, ενδοφλέβια, υποδόρια ή ενδορραχιαία). Οι δόσεις λαμβάνονται συνήθως εβδομαδιαίως, όχι καθημερινά, για τον περιορισμό της τοξικότητας. Συνιστάται η τακτική παρακολούθηση με γενική αίματος, εξετάσεις ηπατικής λειτουργίας και της κρεατινίνης. Συνιστάται η μέτρηση της κρεατινίνης τουλάχιστον κάθε δύο μήνες.
Μαραθώνιος της Λετονικής Βικιπαίδειας
Βραβεία
Μια κριτική επιτροπή από τους εταίρους του μαραθωνίου θα αξιολογήσει τα άρθρα σύμφωνα με διάφορα κριτήρια και στο τέλος της εκστρατείας, τέσσερις συγγραφείς βραβευτούν. Τα άρθρα βαθμολογήθηκαν στις εξής κατηγορίες:
Μεθοτρεξάτη
Παρενέργειες
Οι πιο συχνές ανεπιθύμητες ενέργειες περιλαμβάνουν: ηπατοτοξικότητα (βλάβη στο ήπαρ), ελκώδη στοματίτιδα, λευκοπενία και, επομένως, προδιάθεση για λοίμωξη, ναυτία, κοιλιακό άλγος, κόπωση, πυρετό, ζάλη, οξεία πνευμονίτιδα, σπάνια πνευμονική ίνωση και νεφρική ανεπάρκεια. Η μεθοτρεξάτη είναι τερατογόνος και επομένως δεν συνιστάται ούτε στον υποψήφιο πατέρα να το πάρει πριν ή στη μητέρα να το πάρει πριν ή κατά τη διάρκεια της εγκυμοσύνης (κατηγορία εγκυμοσύνης X) και για μια περίοδο μετά τη γέννηση.
Μαραθώνιος της Λετονικής Βικιπαίδειας
Εβδομάδες θεματικών συνεργατών
Η εκστρατεία περιείχε επίσης εβδομάδες θεματικών συνεργατών, εντός της οποίας το καλύτερο άρθρο σχετικά με κάθε θέμα θα λάμβανε βραβείο από το συνεργάτη.
Μεθοτρεξάτη
Παρενέργειες
Έχουν αναφερθεί αντιδράσεις του κεντρικού νευρικού συστήματος στη μεθοτρεξάτη, ειδικά όταν χορηγούνται μέσω της ενδορραχιαίας οδού (απευθείας στο εγκεφαλονωτιαίο υγρό), οι οποίες περιλαμβάνουν μυελοπάθειες και λευκοεγκεφαλοπάθειες. Έχει μια ποικιλία δερματικών παρενεργειών, ιδιαίτερα όταν χορηγείται σε υψηλές δόσεις.
Μαραθώνιος της Λετονικής Βικιπαίδειας
Εξωτερικοί σύνδεσμοι
Κατηγορία:Βικιπαίδεια
Μεθοτρεξάτη
Παρενέργειες
Μια άλλη ελάχιστα κατανοητή αλλά σοβαρή πιθανή ανεπιθύμητη ενέργεια της μεθοτρεξάτης είναι η νευρολογική βλάβη και η απώλεια μνήμης. Η νευροτοξικότητα μπορεί να προκύψει από το φάρμακο που διασχίζει τον αιματοεγκεφαλικό φραγμό και βλάπτει τους νευρώνες στον εγκεφαλικό φλοιό.
Αλληλεπιδράσεις με άλλα φάρμακα
Οι πενικιλίνες μπορεί να μειώσουν την αποβολή της μεθοτρεξάτης, αυξάνοντας έτσι τον κίνδυνο τοξικότητας. Παρόλο που μπορούν να χρησιμοποιηθούν μαζί, συνιστάται αυξημένη παρακολούθηση. Οι αμινογλυκοσίδες, η νεομυκίνη και η παρομομυκίνη, έχουν βρεθεί ότι μειώνουν την απορρόφηση της μεθοτρεξάτης από το γαστρεντερικό (GI). Το προβενεσίδη αναστέλλει την απέκκριση μεθοτρεξάτης, η οποία αυξάνει τον κίνδυνο τοξικότητας μεθοτρεξάτης. Ομοίως, τα ρετινοειδή και η τριμεθοπρίμη είναι γνωστό ότι αλληλεπιδρούν με τη μεθοτρεξάτη για την παραγωγή πρόσθετης ηπατοτοξικότητας και αιματοτοξικότητας, αντίστοιχα. Άλλα ανοσοκατασταλτικά όπως η κυκλοσπορίνη μπορεί να ενισχύσουν τις αιματολογικές επιδράσεις της μεθοτρεξάτης, εξ ου και πιθανώς οδηγούν σε τοξικότητα. Διαπιστώθηκε επίσης ότι τα ΜΣΑΦ αλληλεπιδρούν θανάσιμα με τη μεθοτρεξάτη σε πολλές αναφορές περιπτώσεων. Έχει επίσης τεκμηριωθεί το πρωτοξείδιο του αζώτου που ενισχύει την αιματολογική τοξικότητα της μεθοτρεξάτης. Οι αναστολείς της αντλίας πρωτονίων όπως η ομεπραζόλη και το αντισπασμωδικό βαλπροϊκό οξύ βρέθηκαν να αυξάνουν τις συγκεντρώσεις της μεθοτρεξάτης στο πλάσμα, όπως και νεφροτοξικοί παράγοντες όπως η σισπλατίνη.
Μηχανισμός δράσης
thumb|250px|Οι χημικές δομές του φυλλικού οξέος και της μεθοτρεξάτης που τονίζουν τις διαφορές μεταξύ αυτών των δύο ουσιών (αμιδίωση της πυριμιδόνης και μεθυλίωση της δευτεροταγούς αμίνης)
Η μεθοτρεξάτη είναι ένας αντιμεταβολίτης του τύπου αντιφολικού. Πιστεύεται ότι επηρεάζει τον καρκίνο και τη ρευματοειδή αρθρίτιδα από δύο διαφορετικές οδούς. Για τον καρκίνο, η μεθοτρεξάτη αναστέλλει ανταγωνιστικά τη διυδροφυλλική αναγωγάση (DHFR), ένα ένζυμο που συμμετέχει στη σύνθεση τετραϋδροφυλλικών οξέων. Η συγγένεια της μεθοτρεξάτης για το DHFR είναι περίπου 1000 φορές μεγαλύτερη από αυτή του φυλλικού οξέος. Το DHFR καταλύει τη μετατροπή του διϋδροφυλλικού στο ενεργό τετραϋδροφυλλικό. Το φυλλικό οξύ απαιτείται για τη de novo σύνθεση του νουκλεοτιδίου θυμιδίνη, που απαιτείται για τη σύνθεση DNA. Επίσης, το φυλλικό οξύ είναι απαραίτητο για τη βιοσύνθεση των βάσεων πουρίνης και πυριμιδίνης, επομένως η σύνθεση θα ανασταλεί. Η μεθοτρεξάτη, επομένως, αναστέλλει τη σύνθεση DNA, RNA, θυμιδυλικών και πρωτεϊνών.
Για τη θεραπεία της ρευματοειδούς αρθρίτιδας, η αναστολή του DHFR δεν θεωρείται ο κύριος μηχανισμός, αλλά μάλλον εμπλέκονται πολλαπλοί μηχανισμοί, συμπεριλαμβανομένης της αναστολής των ενζύμων που εμπλέκονται στον μεταβολισμό της πουρίνης, που οδηγεί σε συσσώρευση αδενοσίνης, αναστολή της ενεργοποίησης των Τ κυττάρων και καταστολή της έκφρασης του μορίου ενδοκυτταρικής προσκόλλησης από Τ κύτταρα, επιλεκτική προς τα κάτω ρύθμιση των κυττάρων Β, αύξηση ευαισθησίας των CD95 ενεργοποιημένων Τ κυττάρων και αναστολή της δραστηριότητας της μεθυλτρανσφεράσης, που οδηγεί σε απενεργοποίηση της ενζυμικής δραστηριότητας που σχετίζεται με τη λειτουργία του ανοσοποιητικού συστήματος. Ένας άλλος μηχανισμός δράσης είναι η αναστολή της δέσμευσης της ιντερλευκίνης 1-βήτα στον υποδοχέα της κυτταρικής επιφάνειας.
Ιστορία
thumb|250px|Ανοιγμένο κουτί μεθοτρεξάτης των αρχών της δεκαετίας του 1950. Το 1947, μια ομάδα ερευνητών με επικεφαλής τον Σίντεϊ Φάρμπερ έδειξε ότι η αμινοπτερίνη, ένα χημικό ανάλογο του φυλλικού οξέος που αναπτύχθηκε από τον Yellapragada Subbarao του Lederle, θα μπορούσε να προκαλέσει ύφεση σε παιδιά με οξεία λεμφοβλαστική λευχαιμία. Η ανάπτυξη αναλόγων φυλλικού οξέος είχε προκληθεί από την ανακάλυψη ότι η χορήγηση φυλλικού οξέος επιδείνωσε τη λευχαιμία και ότι μια δίαιτα ανεπαρκής σε φυλλικό οξύ θα μπορούσε, αντίθετα, να προκαλέσει βελτίωση. Ο μηχανισμός δράσης πίσω από αυτά τα αποτελέσματα ήταν ακόμα άγνωστος εκείνη την εποχή. Από τα ανάλογα του φυλλικού οξέος ήταν σε εξέλιξη και μέχρι το 1950, η μεθοτρεξάτη (τότε γνωστή ως αμεθοπτερίνη) προτάθηκε ως θεραπεία για τη λευχαιμία. Μελέτες σε ζώα που δημοσιεύθηκαν το 1956 έδειξαν ότι ο θεραπευτικός δείκτης της μεθοτρεξάτης ήταν καλύτερος από αυτόν της αμινοπτερίνης και έτσι η κλινική χρήση της αμινοπτερίνης εγκαταλείφθηκε υπέρ της μεθοτρεξάτης.
Το 1951, η Τζέιν Ράιτ επέδειξε τη χρήση μεθοτρεξάτης σε συμπαγείς όγκους, δείχνοντας ύφεση στον καρκίνο του μαστού. Η ομάδα της Ράιτ ήταν η πρώτη που κατέδειξε τη χρήση του φαρμάκου σε συμπαγείς όγκους, σε αντίθεση με τις λευχαιμίες, οι οποίες είναι καρκίνος του αίματος. Ο Μιν Τσιου Λι και οι συνεργάτες του έδειξαν τότε πλήρη ύφεση σε γυναίκες με χοριοκαρκίνωμα και χοριοαδένωμα το 1956, και το 1960 η Ράιτ προκάλεση ύφεση σε σπογγοειδή μυκητίαση.
Έρευνα
Το 2018, μια φωτοενεργοποιημένη εκδοχή της μεθοτρεξάτης (φωτοτρεξάτη), αναπτύχθηκε και προτάθηκε να είναι χρήσιμη στην εντοπισμένη, ειδική για το στόχο χημειοθεραπεία της ψωρίαση και του καρκίνου.
Παραπομπές
κατηγορία:Βασικά Φάρμακα του Παγκόσμιου Οργανισμού Υγείας‎ Κατηγορία:Αντινεοπλασματικά και ανοσορρυθμιστικά φάρμακα Κατηγορία:Εκτρωτικά
Ιωάννης Χριστοφίδης
Ο Ιωάννης Χριστοφίδης ήταν Ελληνοκύπριος πολιτικός. Διετέλεσε Υπουργός Εξωτερικών της Κύπρου.
Βιογραφικά στοιχεία
Ο Ιωάννης Χριστοφίδης γεννήθηκε στη Λευκωσία στις 21 Ιανουαρίου 1924. Σπούδασε νομική στο Γκρέις Ιν. Το 1948 ξεκίνησε να ασχολείται με ασφαλιστικές εργασίες. Διετέλεσε μέλος και πρόεδρος της Αρχής Τηλεπικοινωνιών Κύπρου.
Ήταν νυμφευμένος με τη Μάρβελ Χριστοφίδη και είχε δύο κόρες. Απεβίωσε στις 9 Δεκεμβρίου 2001.
Πηγές
Κατηγορία:Υπουργοί Εξωτερικών (Κύπρος) Κατηγορία:Κύπριοι δικηγόροι Κατηγορία:Κυβέρνηση Αρχιεπισκόπου Μακαρίου Γ΄ 1968 Κατηγορία:Κυβέρνηση Αρχιεπισκόπου Μακαρίου Γ΄ 1973 Κατηγορία:Κυβέρνηση Σπύρου Κυπριανού 1977
Ευτύχης Φυτράκης
Ο Ευτύχης Φυτράκης είναι Έλληνας νομικός. Γεννήθηκε το 1967 στα Χανιά (Κρήτης). Σπούδασε νομικά στη Νομική Σχολή του Αριστοτελείου Πανεπιστημίου Θεσσαλονίκης. Ειδικεύτηκε στο ποινικό δικαιο στα Πανεπιστήμια Θεσσαλονίκης, Λειψίας και το Ινστιτούτο Μαξ Πλανκ για αλλοδαπό και διεθνές ποινικό δίκαιο. Το 1997, αναγορεύτηκε διδάκτορας Νομικής ΑΠΘ ενώ το 2009 διεξήγαγε μεταδιδακτορική έρευνα στο Πανεπιστήμιο Γκίσσεν (Γερμανίας).
Ιδιαίτερα ασχολήθηκε εκτός από το ποινικό δίκαιο (ουσιαστικό, δικονομικό, σωφρονιστικό), με το δημόσιο δίκαιο και το δίκαιο της ψυχικής υγείας.
Έχει δημοσιεύσει μεγάλο αριθμό άρθρων σε επιστημονικά περιοδικά, συλλογικούς και τιμητικούς τόμους ενώ συμμετείχε σε ερευνητικά προγράμματα, στην Ελλάδα και το εξωτερικό. Εξέδωσε τα βιβλία: Η απαγόρευση της αναδρομικότητας στην ποινική δικονομία, 1998, Τα ελεκτικά σώματα της διοίκησης, 2010, Ποινικός εγκλεισμός και δικαιώματα (επιμ., μαζί με το Β.Καρύδη), 2011, Αξιόποινες σεξουαλικές πράξεις , 2η έκδ. 2021 (μαζί με το Νίκο Παρασκευόπουλο), [http://www.justice.gr/site/LinkClick.aspx?fileticket=WfiKkhbjOnc%3d&tabid=577 ''Αόρατες ποινές. Ευρωπαϊκή διάσταση-ελληνική προοπτική'' (επιμ.) 2018]
Είναι δικηγόρος Αθηνών από το 1992 ενώ από το 1999 μέχρι το 2015 εργάστηκε στο Συνήγορο του Πολίτη ως ειδικός επιστήμονας. Από τον Μάρτιο του 2015 έως τον Ιούλιο του 2019 υπηρέτησε ως Γενικός Γραμματέας Αντεγκληματικής Πολιτικής του Υπουργείου Δικαιοσύνης, Διαφάνειας και Ανθρωπίνων Δικαιωμάτων. Διδάσκει από το 2001 στο Ελληνικό Ανοικτό Πανεπιστήμιο.
Φυτρακης
Αντιισταμινικά
Αντιισταμινικά ονομάζονται τα φάρμακα που χρησιμοποιούνται για την καταπολέμηση των συμπτωμάτων διαφόρων ασθενειών, όπως η αλλεργική ρινίτιδα, το κοινό κρυολόγημα, η γρίπη και διάφορες αλλεργίες.
Πολλές από τις ασθένειες αυτές έχουν συνήθως ως αποτέλεσμα την εμφάνιση συμπτωμάτων όπως άσθμα, ναυτία, καταρροή και διάρροια, ανάλογα με τους ιστούς τους οποίους προσβάλλει το αλλεργιογόνο.
Παραπομπές
*
Σαιν-Ζαν-ντε-Σι
Το Σαιν-Ζαν-ντε-Σι (γαλλικά: Saint-Jean-de-Sixt) είναι γαλλική κοινότητα στο νομό της Άνω Σαβοΐας, στη διοικητική περιοχή της Ωβέρνης-Ρον-Αλπ.
Τσεχικές εκλογές Γερουσίας 2022
Οι εκλογές για τη Γερουσία διεξήχθησαν στην Τσεχική Δημοκρατία στις 23 και 24 Σεπτεμβρίου 2022 παράλληλα με τις δημοτικές εκλογές. Οι εκλογές κερδήθηκαν από τη συμμαχία Spolu που αποτελείται από το Πολιτικό Δημοκρατικό Κόμμα (ODS), το KDU-ČSL και το TOP 09 που κέρδισε 19 έδρες (συμπεριλαμβανομένου του υποψηφίου με το Tábor 2020 Μάρεκ Σλάμπι  και του υποψήφιου του ProMOST Γιαν Παπαρέγκα). Το ODS ήταν το πιο επιτυχημένο κόμμα, κερδίζοντας οκτώ έδρες. Μετά τις εκλογές, Πρόεδρος της Γερουσίας επανεξελέγη ο Μίλος Βίστρτσιλ στις 2 Νοεμβρίου 2022 χωρίς αντίπαλο.
Σαιν-Ζαν-ντε-Σι
Οι κάτοικοί του είναι γνωστοί ως Σαιν-Ζαντέν (γαλλικά: Saint-Jeandins).
Παραπομπές
Κατηγορία:Κοινότητες της Άνω Σαβοΐας
Τσεχικές εκλογές Γερουσίας 2022
Υποψήφιοι
Σύμφωνα με πληροφορίες της Τσεχικής Στατιστικής Υπηρεσίας, υπέβαλαν υποψηφιότητα 178 υποψήφιοι (135 άνδρες και 43 γυναίκες). Σε σύγκριση με τις εκλογές του 2016, ο αριθμός των υποψηφίων μειώθηκε κατά 55. Οι τρεις νεότεροι υποψήφιοι που διεκδίκησαν την έδρα της Γερουσίας ήταν όλοι 40 ετών, ενώ ο μεγαλύτερος σε ηλικία υποψήφιος ήταν 79 ετών. Ο μέσος όρος ηλικίας των υποψηφίων ήταν τα 56,63 έτη.
Επακόλουθα
Οι εκλογές θεωρήθηκαν ως μια τεράστια ήττα για τον ANO 2011 καθώς κέρδισε μόνο σε 3 περιφέρειες παρά την ισχυρή εμφάνιση στον πρώτο γύρο. Σημειώθηκε επίσης ότι η έκκληση του Μπάμπις να θεωρηθούν οι εκλογές ως δημοψήφισμα για το υπουργικό συμβούλιο του Πετρ Φιάλα απέτυχε και ήταν εναντίον του καθώς ο κυβερνητικός συνασπισμός κέρδισε τις εκλογές. Ο ODS με επικεφαλής τον πρωθυπουργό Πετρ Φιάλα κέρδισε τον μεγαλύτερο αριθμό εδρών και αναδείχθηκε νικητής των εκλογών. Το KDU-ČSL ήταν επίσης επιτυχημένο. Οι Δήμαρχοι και Ανεξάρτητοι από την άλλη υπέστησαν μεγάλες απώλειες καθώς έχασαν τις 5 από τις 6 έδρες τους στις εκλογές. Το Τσεχικό Σοσιαλδημοκρατικό Κόμμα -άλλοτε μεγάλο αριστερό κόμμα- είδε επίσης τη συνέχιση της παρακμής του καθώς δεν κατάφερε να κερδίσει καμία έδρα και έμεινε μόνο με έναν τελευταίο γερουσιαστή μετά τις εκλογές.
Ανάλυση
Αρκετοί πολιτικοί επιστήμονες, όπως η Τερεζίε Βασερμπαουέρονα ή ο Γιαν Τβρντόν απέδωσαν την ήττα του ANO 2011 σε μια κακή στρατηγική για την ηγεσία του κόμματος που ήθελε να κάνει τις εκλογές δημοψήφισμα για τον κυβερνητικό συνασπισμό και την εστιασμένη εκστρατεία στην περιοχή Γιγλάβα και όχι σε περιοχές όπου ο αγώνας αναμενόταν να είναι οριακός. Ο Καμίλ Σβετς σημείωσε ότι ο ANO χάνει επανειλημμένα τις εκλογές της Γερουσίας στον δεύτερο γύρο. Ο Γιόσεφ Κοπέτσκι δήλωσε ότι οι εκλογές υπενθύμισαν στον ANO ότι οι εκλογές με 2 γύρους δεν τον βοηθούν, κάτι που αποτελεί προειδοποίηση για τις προεδρικές εκλογές της Τσεχίας το 2023.
Παραπομπές
2022 Τσεχια
Βαλκανικοί αγώνες καλαθοσφαίρισης ανδρών 1976
Οι 18οι Βαλκανικοί Αγώνες καλαθοσφαίρισης διεξήχθησαν από τις 19-21 Δεκεμβρίου 1976 στο Μπουργκάς, Βουλγαρίας. Μετείχαν τέσσερις χώρες και νικήτρια αναδείχθηκε η Γιουγκοσλαβία για δέκατη πέμπτη φορά. Πρώτος σκόρερ της διοργάνωσης αναδείχθηκε ο Ντράζεν Νταλιπάγκιτς με 100 πόντους.
Τα αποτελέσματα
19/12 Ελλάδα-Βουλγαρία 78-94(29-55) 19/12 Γιουγκοσλαβία-Ρουμανία 98-90(51-44) 20/12 Ελλάδα-Γιουγκοσλαβία 60-78(36-38) 20/12 Βουλγαρία-Ρουμανία 105-82(51-38) 21/12 Ελλάδα-Ρουμανία 74-66(37-37) 21/12 Γιουγκοσλαβία-Βουλγαρία 98-76(49-34)
Σαιν-Ζουάρ
Το Σαιν-Ζουάρ (γαλλικά: Saint-Jeoire), επίσης γνωστό ως Σαιν-Ζουάρ-αν-Φωσινί (γαλλικά: Saint-Jeoire-en-Faucigny), είναι γαλλική κοινότητα στο νομό της Άνω Σαβοΐας, στη διοικητική περιοχή της Ωβέρνης-Ρον-Αλπ.
Οι κάτοικοί του είναι γνωστοί ως Σαιν-Ζουαριέν (γαλλικά: Saint-Jeoiriens).
Παραπομπές
Κατηγορία:Κοινότητες της Άνω Σαβοΐας
Σαιν-Ζοριό
Το Σαιν-Ζοριό (γαλλικά: Saint-Jorioz) είναι γαλλική κοινότητα στο νομό της Άνω Σαβοΐας, στη διοικητική περιοχή της Ωβέρνης-Ρον-Αλπ.
Οι κάτοικοί του είναι γνωστοί ως Σαιν-Ζοριέν (γαλλικά: Saint-Joriens).
Παραπομπές
Κατηγορία:Κοινότητες της Άνω Σαβοΐας
Λογκάρ (ποταμός)
Ο ποταμός Λογκάρ είναι ποταμός του Αφγανιστάν. Δίνει το όνομά του στην κοιλάδα του Λογκάρ και στην περιφέρεια Λογκάρ. Στην περιφέρεια Μαϊντάν Bαρντάκ από όπου ο ποταμός πηγάζει, αυτός ονομάζεται ποταμός Τσακ. Το φράγμα Τσάκι Bαρντάκ βρίσκεται στον ποταμό στην ομώνυμη επαρχία.
Ο ποταμός Λογκάρ έχει ευρεία λεκάνη απορροής, από την περιφέρεια Μαϊντάν Βαρντάκ στις νότιες παρυφές της οροσειράς Σανγκλάχ και έχει πολλούς παραποτάμους από λόφους στην επαρχία Χαρουάρ, βορειοανατολικά του Γκαζνί. Συμβάλει με τον ποταμό Καμπούλ λίγα χιλιόμετρα από την πόλη της Καμπούλ. Η εύφορη κοιλάδα του Λογκάρ, έχει μήκος περίπου 64 χιλιόμετρα και πλάτος 19 χιλιόμετρα. Η κοιλάδα, η οποία βρίσκεται κοντά στην πρωτεύουσα, συμβάλει σημαντικά στην προμήθεια τροφίμων της πόλης.
Πηγές
Κατηγορία:Ποταμοί του Αφγανιστάν
Βαλκανικοί αγώνες καλαθοσφαίρισης ανδρών 1977
Οι 19οι Βαλκανικοί Αγώνες καλαθοσφαίρισης διεξήχθησαν από τις 17-21 Δεκεμβρίου 1977 στα Σκόπια, Γιουγκοσλαβίας. Μετείχαν πέντε χώρες και νικήτρια αναδείχθηκε η Γιουγκοσλαβία για δέκατη έκτη φορά. Το αργυρό και χάλκινο μετάλλιο κρίθηκαν στην διαφορά πόντων καθώς υπήρξε τριπλή ισοβαθμία μεταξύ Ρουμανίας, Ελλάδας και Βουλγαρίας. Εκτός συναγωνισμού οι διοργανωτές Γιουγκοσλάβοι συμμετείχαν και με δεύτερη ομάδα, με τα αποτελέσματα της να μην υπολογίζονται στην επίσημη κατάταξη.
Η βαθμολογία
Κατηγορία:Αθλητισμός στα Βαλκάνια Κατηγορία:Διεθνείς αθλητικές διοργανώσεις της Ευρώπης
Σαιν-Ζαν-ντε-Τολόμ
Το Σαιν-Ζαν-ντε-Τολόμ (γαλλικά: Saint-Jean-de-Tholome) είναι γαλλική κοινότητα στο νομό της Άνω Σαβοΐας, στη διοικητική περιοχή της Ωβέρνης-Ρον-Αλπ.
Οι κάτοικοί του είναι γνωστοί ως Τολομιέν (γαλλικά: Tholomiens).
Παραπομπές
Κατηγορία:Κοινότητες της Άνω Σαβοΐας
Λ. Ρον Χάμπαρντ
Ο Λαφαγιέτ Ρόναλντ Χάμπαρντ (13 Μαρτίου 1911 – 24 Ιανουαρίου 1986) ήταν Αμερικανός συγγραφέας βιβλίων επιστημονικής φαντασίας και φαντασίας. Είναι περισσότερο γνωστός για την ίδρυση της Εκκλησίας της Σαηεντολογίας. Το 1950, Χάμπαρντ έγραψε το βιβλίο Dianetics: The Modern Science of Mental Health (Διανοητική: Η Σύγχρονη Επιστήμη της Ψυχικής Ηγείας) και ίδρυσε μια σειρά οργανώσεων για να προωθήσει την διανοητική. Το 1952, ο Χάμπαρντ έχασε τα δικαιώματα του στην διανοητική κατά την διάρκεια της πτωχευτικής διαδικασίας και στη συνέχεια ίδρυσε τη Σαηεντολογία. Τα επόμενα χρόνια ο Χάμπαρντ επέβλεψε την παγκόσμια επέκταση της Εκκλησίας της Σαηεντολογίας.
Γεννήθηκε στο Τίλντεν της Νεμπράσκα το 1911. Πέρασε μεγάλο μέρος της παιδικής του ηλικίας στην Χέλενα της Μοντάνα. Μετά την μετάθεση του πατέρα του, Χάρι Ρος Χάμπαρντ, στην αμερικανική ναυτική βάση στο Γκουάμ, ο Χάμπαρντ ταξίδεψε στην Ασία και το Νότιο Ειρηνικό, στα τέλη της δεκαετίας του 1920. Το 1930, ο Χάμπαρντ εγγράφηκε στο Πανεπιστήμιο Τζορτζ Ουάσινγκτον για να σπουδάσει πολιτικός μηχανικός, ωστόσο διέκοψε τις σπουδές του στο δεύτερο έτος σπουδών. Ξεκίνησε τη σταδιοδρομία του ως παραγωγικός συγγραφέας γράφοντας ιστορίες φαντασίας και επιστημονικής φαντασίας. Παντρεύτηκε την Μάργκαρετ "Πόλι" Γκραμπ, με την οποία είχαν κοινό ενδιαφέρον για την αεροπορία.
Κατά την διάρκεια του Β΄ Παγκοσμίου Πολέμου ήταν αξιωματικός του αμερικανικού ναυτικού. Διοίκησε για μικρό χρονικό διάστημα δύο πλοία, ωστόσο παύτηκε από την θέση του διοικητή και τις δύο φορές. Πέρασε τους τελευταίους μήνες της ενεργής υπηρεσίας του στο ναυτικό νοσηλευόμενος σε ένα νοσοκομείο. Παράλληλα δέχτηκε μια πληθώρα καταγγελιών κατά τη διάρκεια της θητείας του στο ναυτικό.
Η Σαηεντολογία έγινε όλο και πιο αμφιλεγόμενη με την πορεία των ετών. Κατά την διάρκεια της δεκαετίας του 1960 αντιμετώπισε έντονη πίεση από τα μέσα, τη κυβέρνηση και το νομικό σύστημα πολλών χωρών. Κατά τα τέλη της δεκαετίας του 1960 και στις αρχές της δεκαετίας του 1970, ο Χάμπαρντ πέρασε μεγάλο μέρος του χρόνου του στη θάλασσα. Εκείνη τη περίοδο πέρασε το μεγαλύτερο μέρος του χρόνου του στον προσωπικό στόλο πλοίων του ως Αρχιπλοίαρχος της Οργάνωσης της Θάλασσας, μιας ελίτ οιονεί παραστρατιωτικής ομάδας των Σαηεντολόγων.
Ο Χάμπαρντ επέστρεψε στις Ηνωμένες Πολιτείες το 1975 και έζησε την υπόλοιπη ζωή του στην έρημο της Καλιφόρνιας, μετά από μια ανεπιτυχή προσπάθεια κατάληψης του Κλέργουοτερ της Φλόριντας. Το 1978 ο Χάμπαρντ καταδικάστηκε για απάτη αφού δικάστηκε ερήμην από τη Γαλλία. Τον ίδιο χρόνο, αμερικάνικο διαστήριο απήγγειλε 28 κατηγορίες σε 11 υψηλόβαθμα μέλη της Σαηεντολογίας για το Πρόγραμμα Χιονάτη, ένα συστηματικό πρόγραμμα κατασκοπείας κατά της αμερικάνικης κυβέρνησης. Το δικαστήριο απήγγειλε κατηγορίες και στην γυναίκα του Χάμπαρντ, Μέρι Σου Χάμπαρντ, η οποία ήταν η υπεύθυνη του προγράμματος. Επίσης, αν και αποδείχθηκε ότι ο Χάμπαρντ συμμετείχε στο πρόγραμμα, δεν του απαγγέλθηκαν κατηγορίες.
Ο Χάμπαρντ πέρασε το υπόλοιπο της ζωής του απομονωμένος σε ένα πολυτελές αυτοκινούμενο σε ένα ράντσο στην Καλιφόρνια. Ερχόταν σε επαφή με ένα μικρό αριθμό αξιωματούχων της Σαηεντολογίας. Πέθανε τον Ιανουάριο του 1986 σε ηλικία 74 ετών. Μετά τον θάνατό του, υψηλόβαθμα μέλη της Εκκλησίας της Σαηεντολογίας ανακοίνωσαν ότι το σώμα του είχε γίνει εμπόδιο για τη συνέχιση του έργου του. Επίσης ανακοίνωσαν ότι είχε αποφασίσει "να το απορρίψει" για να συνεχίσει την έρευνά του σε άλλο πλανήτη. Παρόλο που έχει αποδειχθεί ότι πολλά αυτοβιογραφικά στοιχεία του Χάμπαρντ δεν ισχύουν, η Εκκλησία της Σαηεντολογίας περιγράφει τον Χάμπαρντ με αγιογραφικούς όρους και απορρίπτει κάθε πρόταση ότι η ζωή του Χάμπαρντ δεν είναι ιστορικό γεγονός.
Εξωτερικοί σύνδεσμοι
Κατηγορία:Αντιψυχιατρική Κατηγορία:Αμερικανοί συγγραφείς επιστημονικής φαντασίας
Ρεφούχιο Μπορνέκε
H Μαρία ντελ Ρεφούχιο Αδριάνα Μπλάνκα Μπορνέκε Σνάιντερ (María del Refugio Adriana Blanca Borneque Schneider, 22 Οκτωβρίου 1876 - 18 Ιανουαρίου 1953) ήταν η σύζυγος του Προέδρου του Μεξικού Φρανσίσκο Λεόν ντε λα Πάρρα.
Βιογραφία
Γεννήθηκε στις 22 Οκτωβρίου 1876 στη Πόλη του Μεξικού, και ήταν κόρη του του Ελβετού επιχειρηματία Χαβιέρ Ζουλς Μπορνέκε και της Μεξικανής Μαρία Αντρέα ντελ Ροσάριο Λουίσα Ρίτα Ιγνάσια Σνάιντερ Κάστρο. Ως κόρη μιας πλούσιας οικογένειας, η Ρεφούχιο έλαβε ιδιωτική εκπαίδευση. Σε πολύ νεαρή ηλικία απέκτησε κοινωνική χάρη, καλές συμπεριφορές, διάκριση και πολλή κομψότητα.
Οι αρετές αυτές ήταν που γοήτευσαν τον Λούκας Αλαμάν Βιδαουρραασάγα και παντρεύτηκαν στις 24 Αυγούστου 1898 στο Ναό του Ιησού του Ναζωραίου στην Πόλη του Μεξικού. Μαζί απέκτησαν τρία παιδιά; τον Λούκας, τον Αλφόνσο και την Κάρμεν. Το Φεβρουάριο του 1909 ο Λούκας πεθαίνει και την ίδια χρονιά πεθαίνει επίσης η αδελφή της Μαρία Ελένα.
Δύο χρόνια ο χήρος σύζυγος της αδελφή της Φρανσίσκο Λεόν ντε λα Πάρρα, τη ζήτησε σε γάμο και τον Φεβρουάριο του 1911 παντρεύτηκαν. Ο γάμος της τράβηξε την προσοχή των κοινωνικών σελίδων των εφημερίδων της εποχής και έγινε δημοφιλής στην κοινωνία της Ουάσινγκτον. Η Ρεφούχιο και ο Φρανσίσκο ήταν πολύ χαρούμενοι. Μαζί απέκτησαν ένα γιο, τον Κάρλος.